als_Latn dik_Latn sag_Latn
Google blen domeinin .app
Google ka marrë nën zotërim domeinin .app, për të cilin ka paguar 25 milionë dollarë.
Politiko
E Diel, 1 Mars 2015 | 06:50
0 Komente.
Google ka marrë nën zotërim domeinin .app, pasi ofroi një çmim më të madh se kompanitë e tjera. Kompania e bleu këtë domein për 25 milionë dollarë.
Që në momentin që ICANN, kompania që merret me mbikëqyrjen e domeineve në të gjithë botën, vendosi të zgjeronte numrin e TLDs (domeinet e një niveli të lartë), shumë kompani u përpoqën të marrin në pronësi këtë domein, duke ofruar shuma të ndryshme. Microsoft aplikoi për domeine si “.Windows”, “.Xbox” dhe “.Skype”, ndërsa Amazon bleu domeinin “.buy” për 5 milionë dollarë. Deri tani, vetëm Google ka paguar më shumë për një domein.
Google zotëron aktualisht domeine si “.how,” “.soy,” dhe “.minna”, dhe ka aplikuar për më shumë se 50 domeine që nga viti 2012, duke përfshirë këtu edhe 3 domeine që nuk janë në anglisht. Për domeinin .app janë ofruar më shumë para deri tani. Regjistri i domeineve të Google-it nuk është përditësuar akoma për të treguar blerjen, ndoshta kompania mund të ketë plane të tjera për të.
zho_Hant als_Latn slv_Latn als_Latn als_Latn als_Latn als_Latn als_Latn